EKITABO KYA MUSA EKY'OKUBANZA EKIRIKWETWA 

OKUTANDIKA 



Okuhangwa kw^ehintu 

IOmu kutandika Ruhanga 
akahanga eiguru n'ensi. 2 Ensi 
ekaba etari mu buteeka, kamdi 
erimu busha; omwirima gukaba 
gushwekire amaizi maingi, kandi 
Omwoyo wa Ruhaiiga akaba naa- 
gyendagyenda ahaiguru y'amaizi. 

3 Ruhanga yaagira ati: Habeho 
omushana. Omushana gwabaho. 
4 Ruhanga yaareeba omushana 
guri murungi i yaataanisa omushana 
n'omwirima. 5 Ruhanga yaayeta 
omushana Nyomushana, n'omwi- 
rima yaagweta Nyekiro. Bwaira, 
bwasheesha^ kyaba ekiro ky'oku- 
banza. 

6 Ruhanga yaagira ati: Habeho 
omwanya ahagati y'amaizi, gutaa- 
nise amaizi n'agandi. 7 Ruhanga 
yaataho ogwo mwanya, gwataanisa 
amaizi g'ahansi yaagwo n'ag'aha- 
iguru yaagwo. Kyaba nikwo kyaba. 
8 Ruhanga yaayeta ogwo mwanya 
Eiguru. Bwaira, bwasheesha, kyaba 
ekiro kya kabiri. 

9 Ruhanga yaagira ati: Amaizi 
g'ahansi y'eiguru gaateeranire omu 
mwanya gumwe, eitaka rireebekye. 
Kyaba nikwo kyaba. 10 Ruhanga 
yaayeta eryo itaka Ensi, n'eiteera- 
niro ry'amaizi yaar3'^eta Enyanja. 
Ruhanga yaareeba kiri kirungi. 
1 1 Ruhanga yaagira ati : Ensi emere 
ebirikumera, ebirikwera enjuma, 
kandi n'ebiti ebirikwana ebijuma^, 
ebirimu embibo, buri kimwe omu 
muringo gwakyo. Kyaba nikwo 
kyaba. 12 Ensi yaamera ebiriku- 
mera, ebirikwera enjuma omu 
miringo yaabyo, n'ebiti ebirikwana 
ebijuma ebirimu embibo, buri 
kimwe omu muringo gwakyo. 
Ruhanga yaareeba kiri kirimgi. 
13 Bwaira, bwasheesha, kyaba 
ekiro kya kashatu. 

14 Ruhanga yaagira ati: Habeho 
ebirikwaka omu mwanya omu 
iguru, bitaanise nyomushana na 
nyekiro; kandi bibe eby'okumanyi- 



sa obunaku n'ebiro n'emyaka; 
15 bigume byakye omu mwanya 
omu iguru, bibone kwakira ensi. 
Kyaba nikwo kyaba. 16 Ruhanga 
yaakora ebirikwaka bihango bibiri, 
ekirikwaka ekihango okutegyeka 
nyomushana, kandi ekikye okute- 
gyeka nyekiro; kandi yaakora 
n'enyonyoozi. 17 Ruhanga yaabita 
omu mwanya omu iguru okujwera 
ensi. 18 n'okutegyeka nyomushana 
na nyekiro, kandi n'okutaanisa 
omushana n'omwirima. Ruhanga 
yaareeba kiri kirimgi. 19 Bwaira, 
bwasheesha, kyaba ekiro kya 
kana. 

20 Ruhanga yaagira ati: Amaizi 
gaijure ebirikwegyendesa ebiine 
amagara, kandi n'ebirikuguruka 
bigurukye ahaiguru omu kaabimga. 

21 Ruhanga yaahanga f^niigoyc 
mihango, n'ebirikwegyendesa byo- 
na ebiine amagara, ebi amaizi 
gaazaire omu miringo yaabyo, 
n'ebirikuguruka byona ebiine ama- 
papa omu miringo yaabyo. Ru^ 
hanga yaareeba kiri kirimgi. 

22 Ruhanga yaabiha omugisha, 
naagira ati: Muzaare, mukanye, 
mwijure omu maizi g'omu nyanja, 
kandi n'ebirikuguruka bikanye omu 
nsi. 23 Bwaira, bwasheesha, kyaba 
ekiro kya kataano. 

24 Ruhanga yaagira ati: Ensi 
ezaare ebiine amagara omu miringo 
yaabyo, amatungo n'ebirikugye- 
ndesa enda n'enyamaishwa z'omu 
nsi omu miringo yaabyo; kyaba 
nikwo kyaba. 25 Ruhanga yaa- 
hanga enyamaishwa z'omu nsi 
omu miringo yaazo, n'amatungo 
omu miringo yaago, n'ebirikweku- 
rura ahansi omu miringo yaabyo; 
Ruhanga yaareeba kiri kirungi. 

Okuhangwa kw^ornuntu 

26 Ruhanga yaagira ati. Ka 
tuhangye omuntu omu muringo 
gwaitu, ashushane naitwe; bategye- 
kye eby'omu nyanja, n'ebiriku- 

guruka omu mwanya, n'amatungo, 
n'ensi yoona, na byona ebiriku- 
gyendesa enda ahansi. 27 Ruhanga 
yaahanga omuntu orikumushusha; 
omu kushusha kwa Ruhanga yaaba 
nimwo yaamuhangira; yaahanga 
omushaija n'omukazi. 28 Ruhanga 
yaabaha omugisha, kandi yaabagira 
ati: Muzaare, mukanye, mwijure 
ensij ebe eyaanyu; mutegyekye 
eby'omu nyanja, n'ebirikuguruka 
omu mwanya, na byona ebiine 
amagara ebirikwegyendesa ahansi. 
29 Ruhanga yaagira ati: Reeba, 
naabaha ebirikumera byona 
ebirikwera enjuma, ebiri omu 
nsi yoona, n'ekiti kyona ekiri- 
kwana ebijuma ebirimu embibo; 
bibe eby'okurya byanyu. 

30 Kandi enyamaishwa zoona 
ez'omu nsi, "n^ebirikuguruka 
byona eby'omu mwanya, n'e- 
kintu kyona ekirikugyendesa 
enda, buri kintu kyona ekiine 
omwitsyo, naabiha ebirikumera 
byona ebibisi, bibe eby'okurya 
byabyo. Kyaba nikwo kyaba. 

31 Ruhanga yaareeba byona ebi 
ahangire; kandi reeba, bikaba 
biri birungi munonga. Bwaira, 
bwasheesha, kyaba ekiro kya 
mukaaga. 

Ruhanga okuhuumura aha kiro 
kya mushanju 

SEiguru n'ensi n'ebirimu 
byona byahwa kuhangwa. 
2 Aha kiro kya mushanju 
Ruhanga yaaheza ebi yaabaire 
naakora; kandi aha kiro ekyo 
yaahuumura emirimo ye yoona 
ei yaakozire. 3 Ruhanga yaaha 
omugisha ekiro kya mushanju, 
yaakyeza; ahabw'okuba nikyo 
yaahuumuriireho emirimo ye 
yoona. ei yaakozire omu kuhanga 
kwe. . 

4 Okwo nikwo kuhangwa kw'e- 
iguru n'ensi obu byahangwa. 

Ruhanga okuta Adamu omuri 
Edeni 

Obu MuKAMA Ruhanga yaahanga 
ensi n'eiguru, 5 hakaba hatariho 
kishaka kyona aha nsi, kandi 
n'obxmyaatsi bwona bukaba buta- 



kamezire — ahabw'okuba Mukama 
Ruhanga akaba atakagwisize 
njura aha nsi, kandi hatariho 
inuntu weena w'okuhinga eitaka; 
6 kwonka oruho rukaba rwimuka, 
rujubya ensi yoona. 7 Bwanyima 
MuiCAMA Ruhanga yaahanga 
omuntu omu mucuucu gw'ahansi, 
yaamuhuuha omu nyindo omwi- 
tsyo gw'amagara, omuntu yaaba 
ohuriire. 

8 Kandi Mukama Ruhanga yaa- 
gira ekibanja omuri Edeni aha 
rubaju rw'oburugwa-izooba; yaa- 
kitamu omuntu ou yaahangire. 
9 Mukama Ruhanga yaamezamu 
omuti gwona ogurikushemeza ama- 
isho, n'omuti gwona ogusheme- 
reire kuriibwa; kandi ahagati 
y'ekibanja yaataho omuti gw'a- 
magara, n'omuti ogw'okumanya 
oburungi n'obubi. 10 Kandi 
omugyera gukaba gusheneneka 
niguruga omuri Edeni, kufukii- 
riza ekyo kibanja; kandi 
gukihika aho, gwebaganisamu 
emigyera ena. 11 Ogw'okubanza 
gukaba nigwetwa Pishoni; ogwo 
nigwo gweziguurukire ensi 
yoona eya Havila erimu ezaabu; 
12 kandi ezaabu ey'omu nsi 
egyo ni nungi; na fbedolaki 
n'amaabare agarikwetwa sho- 
hamu niyo biba. 13 Eiziina 
ry'omugyera gwa kabiri ni 
Gihoni^ ogwo nigwo gweziguu- 
rukire ensi yoona ya Kuushi. 
14 Eiziina ry'ogwa kashatu ni 
HidekeeH j ogwo nigwo guraba omu 
maisho g'ensi ya Asiria. Kandi 
omugyera ogwa kana ni Furaati. 

15 Mukama Ruhanga yaatwara 
ogwo muntu, yaamuta omu 
kibanja ky'omuri Edeni okuki- 
hinga n'okukirinda. 16 Mukama 
Ruhanga yaaragiira ogwo muntu, 
naagira ati: Omuti gwona ogw'o- 
mu kibanja noikirizibwa kuryaho 
nk'oku orikwenda; 17 kwonka 
omuti gw'okumanya oburungi 
n'obubi otariguryaho, ahabw'o- 
kuba eizooba eri origuryaho, 
buzimazima oryafa. 

Okuhangwa kwa Haawa 
18 Bv/anyima Mukama Ruha- 



t bedolaki n'ekintu ekirilcukv/ata nk'amakanca nari amasira ekiruga omu miti. 

nga yaagira ati: Ti kirimgi 
omuntu kuguma wenka; ka 
mmukorere omuhwezi omushe- 
mereire. 19 Mukama Ruhanga 
yaahanga omu itaka enyamaishwa 
zoona ez'omu ishwa, n'ebiriku- 
guruka omu mwanya byona; 
yaabireetera ogwo muntu, ngu 
areebe oku araabyete; kandi 
oku yaayetsire ekihangirwe 
kyona ekiine amagara, niryo 
ryabaire eiziina ryakyo. 20 Og- 
wo muntu yaayeta amatiingo 
goona n'ebirikugunika omu 
mwanya n'enyamaishwa zoona 
ez'omu ishwa amaziina; kwonka 
omuhwezi omushemereire akaba 
atakabonekire. 21 Mukama 
Ruhanga yaagwejegyeza ogwo 
mimtu obutasisiimuka; ku yaagwe- 
jegyeire, yaamwihamu orubaju 
rumwe, yaagarura enyama omu 
mwanya gwarwo; 22 orwo rubaju 
oru Mukama Rulianga yaihire 
omu mimtUa yaaruhangamu omu- 
kazi, yaamureetera ogwg muntu. 
23 Omuntu yaagira ati: Ogu 
n'eigufa eryaruga omu magufa 
gangycj kandi n'omubiri ogwa- 
ruga omu mubiri gwangye; 
ayetwe omukazi, ahakuba yaihwa 
omu mushaija. 24 Nikyo 
omushaija aritsigiraho ishe na 
nyina, akaguma n'omukazi we; 
bombi bakaba omubiri gumwe. 
25 Kandi ogwo mushaija 
n'omukazi we bombi bakaba 
bataine ki bajwaire, kandi 
batarikukwatv/a nshoni. 

Okutegwa kzv'omuntu n^okushii- 
sha kwe 

3 Kandi en j oka ekaba eri 
enyabwengye okukira enya- 
maishwa zoona ezi Mukama 
Ruhanga yaahangire. Yaabuuza 
omukazi eti: N'eky'amazima, 
Ruhanga akagira ngu mutarirya 
aha muti gwona ogw'omuri eki 
kibanja? 2 Omukazi yaagaru- 
kamu enjoka ati: Nitwikirizibwa 
kurya ebijuma by'emiti y'omu 
kibanja, 3 kureka ebijuma 
by'omuti oguri ahagati y'eki- 
banja; nibj'-o Ruhanga yaagizire 
ati : Mutaribirya, n'obu kwakuba 
okubikoraho, mutakaafa. 4 Enjoka | 



yaagarabira omukazi eti: Okufa 
kwo, buzima timurifa; 5 ahabw'- 
okuba Ruhanga naamanya ngu 
eizooba eri muriguryaho, amai- 
sho gaanyu garyaigtiika, naimwe 
mube nka Ruhanga, mumanye 
oburimgi n'obubi. 6 Omukazi ku 
yaareebire omuti guri munmgi 
kurya, nigushemeza amaisho, 
kandi nigwetengwa ahabw'okuha 
omuntu obwengye, yaacwa aha 
bijuma byagwo, yaarya, yaahaho 
na iba, nawe yaarya. 7 Ahonaaho 
amaisho gaabo bom.bi gaiguka, 
baamanya ku bajwaire busha, 
baayebaziirira amababi g'omu- 
tiini g'okwekingaho. 

Ruhanga okuhana enjoka na 
Adamu na Haazva 

8 Omu mabeho g'omwabazyo 
baahurira Mukama Ruhanga naa-^ 
gyendagyenda omu kibanja j omu- 
shaija n'omukazi we baaye- 
shereka Mukama Ruhanga omu 
miti y'omu kibanja. 9 Mukama 
Ruhanga yaayeta omushaija, 
naagira ati: Ori nkahi? 
10 Omushaija yaagira ati: Naaku- 
hurira ori omu kibgnja; naatiina, 
ahakuba naaba njwaire busha; 
naayeshereka. 11 Ruhanga yaa- 
mubuuza ati : N'oha okuga- 
mbiire ku ojwaire busha? 
Waarya aha muti ogii naaku- 
zibiire kuryaho? 12 Omushaija 
yaagarukamu ati: Omukazr ou 
wampaire kuguma naanye, 
niwe yampa aha bijuma by'o- 
gwo muti, naanye nkarya. 
13 Mukama Ruhanga yaabuuza 
omukazi ati : Iwe ekyo waakora 
ki? Omukazi yaagarukamu ati: 
Enjoka niyo yambeihabeiha, naa- 
nye nkarya. 14 Mukama Ruha- 
nga yaagira enjoka ati: Aha- 
bw'okukora ekyo, waakyeenwa 
okukira amatungo goona n'enya- 
maishwa zoona ez'omu ishwa; 
oryaguma ogyendesa enda, 
orye omucuucu ebiro byona eby'- 
amagara gaawe; 15 kandi 
ndyata obuzigu ahagati yaawe 
n'ogu mukazi, n'ahagati y'oru- 
zaaro rwawe n'orwe; orwe 
ruryakuteera omutwe, naiwe 
oryaruteera ekitsintsiino. 16 Yaaku- 

buukana omukazi, yaamu- 
gira ati: Ndyakanyisa munonga 
obusaasi bwawe omu kuzaara; 
omu busaasi nimwo orizaarira 
abaana; n'okwetenga kwawe 
kuryaguma kube ahari baro; nawe 
aryakutegyeka. 17 Kandi yaagira 
Adamu ati: Ahabw'okuhvirira 
eiraka ry'omukazi waawe, okarya 
aha muti ogu naakuzibiire 
kuryaho, eitaka ryakyeenwa 
ahabwawe; oryaguma oriihemu 
eby'okurya obihendekyeire ebiro 
byona eby'amagara gaawe; 18 ri- 
ryakumerera amahwa n'amatojoj 
oryagmna otungwe ebirikumera 
omu misiri; 19 ebi orirya 
biryakutuutura aha maisho, oku- 
hitsya obu origaruka omu itaka; 
ahakuba nimwo waihirwe; ahab- 
w'okuba ori omucuucu, n'omu 
mucuucu nimwo origaruka. 

20 Omushaija yaayeta omukazi 
we eiziina fHaawa, ahakuba 
niwe nyina w'abahuriire boona. 
21 MuKAMA Ruhanga yaakorera 
Adamu n'omukazi we ebijwaro 
by'empu, yaabajweka. 



Ruhanga okubinga Adamu 
omuri Edeni 

22 Bwanyima Mukama Ruha- 
nga yaagira ati: Reeba, omuntu 
ogu ahindukire nk'omwe aharii- 
twe omu by'okumanya oburungi 
n'obubi; mbwenu nu arekye 
kugorora omukono gwe, aka- 
twara aha muti gw'amagara^ 
akarya, akagumaho ebiro byona — 
23 N'ahabw'ekyo Mukama 
Ruhanga yaamwiha omu kibanja 
kya Edeni, ngu aze kuhinga 
eitaka eri yaihirwemu. 24 Ruha- 
nga nikwo kubinga omuntu, 
akata Jbaakerubi aha rubaju 
rw'oburugwa-izooba bw'ekibanja 
kya Edeni, na rurara erikumuri- 
nkana kandi erikuhindahinduka 
embaju zoona, okurinda omuhanda 
ogurikuza aha muti gw'amagara. 

